En plena era do medo, da violencia como espectáculo, Berrobambán afonda no que nos impulsa a querer contemplala, desde o circo romano ata o formato televisivo do wrestling. Pero os seus loitadores son xente da vida cotiá coa que calquera pode sentirse identificado. A compañía galega fai teatro do espectáculo do «pressing catch», tomando algunhas das súas convencións como os epítetos dos loitadores, a acrobacia, ou a música que os acompaña, aínda que introducindo variantes coma o coidado dos diálogos, a presenza feminina e, sobre todo, a descontextualización da loita.\nPaula Carballeira, Anabell Gago, Chiqui Pereira e Hugo Torres interpretan esta proposta, na que a pelexa que se realiza nos cuadriláteros, seguindo unhas normas determinadas, ocupa un espazo de ficción: o teatro. Á vez, ten un paralelismo coa realidade, cos loitadores e loitadoras anónimos que realizamos actos de violencia cada día sen reparar neles.\nBerrobambán cambia o seu público habitual, o infantil, e enfrontase á audiencia adulta por terceira vez, tras NdC (2000) e Vendetta (2004), obras que incluían ao espectador como interlocutor dos personaxes. Esta preocupación por que o público forme parte da historia que se está a contar permanece nesta proposta, ao igual que a coreografía do movemento escénico e a estética do desencanto para facer reaccionar a quen asiste á representación.\nEn Pressing Catch un DJ introduce os personaxes moi próximos, que viven e empregan a violencia de formas distintas: Lola, unha muller de armas tomar que usa a violencia como sistema defensivo; Hellmaster, avogado de éxito profesional, pero cunha vida familiar que non é quen de xestionar; e A Chorona, experta na chantaxe emocional e no vitimismo. Todos eles son controlados por un árbitro que non quería selo, un eterno perdedor nun mundo de gañadores encargado de pór orde no caos.\nO propio espectáculo que dá título á obra é el mesmo unha alegoría da sociedade contemporánea, un ring onde homes e mulleres adoptan unha violencia de maior ou menor intensidade, baixo a ollada reguladora dun árbitro que a duras penas acepta o seu papel de observador e vixía neutral. El é o responsable da orde porque mesmo a violencia debe someterse á súa esixencia reguladora.\nPressing Catch é un proxecto multidisciplinar que abrangue a produción musical, editorial, multimedia e audiovisual. O espectáculo, ademais de actuacións musicais en directo, achega pequenas curtametraxes realizadas por Carlos Alberto Alonso, que contan a vida dos protagonistas cando están fóra do ring. Estas pezas audiovisuais inclúen «cameos» estelares, intervencións de actores e actrices que colaboraron desinteresadamente e que o público poderá recoñecer. Ao traballo de Alonso nos vídeos, súmase o de Soyuz na música, Pablo Pastor na escenografía, Fidel Vázquez na iluminación e Cloti Vaello no vestiario. David Loira encargouse da coreografía e Ramón Bermejo do adestramento vocal.\nO texto dramático de Carballeira foi publicado por Edicións Positivas e estase a editar tamén o CD Pressing Catch. 12 cancións dende o ring, resultado dun certame de temas en galego en que participaron dúas ducias de agrupacións. A obra xestouse no curso de escrita teatral organizado polo Centro Dramático Galego (CDG) "Pistas para unha dramaturxia da actualidade".\nAs entradas para as funcións de Pressing Catch do venres 1 e do sábado 2 xa están dispoñibles a través do teléfono 902 43 44 43 ou da billeteira da web www.caixagalicia.es. Tamén poden adquirirse no despacho de billetes do Salón Teatro desde as 18:30 horas. O prezo das localidades é de 10 euros (cun desconto do 40% para estudantes, xubilados, usuarios do carné xoven e desempregados).


Os pasadobres de Soutullo abren o II Concurso Nacional de Piano Mestre Soutullo | Ponteareas.es\nDende o xoves día un ata o o domingo catro de novembro o concello de Ponteareas acollerá a segunda edición do Concurso Nacional de Piano Mestre Soutullo, organizado pola Fundación Reveriano Soutullo Otero.\nO pasadobre galego “Puenteareas”, estreado o 20 de outubro de 1929, abrirá esta segunda edición enchendo de notas alegres o auditorio municipal, así o adiantou a presidenta da Fundación Reveriano Soutullo, María Rosa Arija Soutullo, que no acto de presentación do concurso estivo acompañada polo Alcalde de Ponteareas, Xosé Represas, a concelleira de Cultura, Hortensia Bautista e Rafael Pérez Dopeso, vicepresidente da Fundación.\nNesta edición o concurso medra e contará con participantes non só de Galicia se non tamén de Avilés, Gijón, Ibiza e Madrid, moitos deles gañadores xa de premios nacionais que engrandecen e enriquecen este certame.\nAta o auditorio de Ponteareas achegaránse tres dos netos do Mestre Soutullo, María Victoria Gómez Soutullo, presidenta de honra da fundación; Alejandro Polanco Soutullo e María Rosa Arija, organizadora.\nArija explica que os obxectivos deste concurso son ofrecer respaldo e proxección ás novas promesas da música de piano e ofrecer un espazo para amosar o traballo e o esforzo que realizan estes estudiantes. Outro dos obxectivos é dar a coñecer a músca de piano composta por Soutullo que comezou a ser coñecida no ano 2005 na celebración do día das Letras Galegas no conservatorio superior de Vigo grazas á catedrática de piano e membro do xurado desta edición, Josefa Estarque.\nO Alcalde de Ponteareas explicou o importante papel deste concurso no que se promocionan aos estudantes e no que se difunde a creación dun creador prolífico que levou o nome da cidade a moitos lugares do mundo.\nCun xurado experto na figura do Mestre Soutullo e formado polos profesores Josefa Estarque, presidenta do tribunal, Alejo Amoedo e Enrique Goberna, o concurso entregará premios na categoría de elemental e profesional, obtendo os primeiros premios 600€ e 1000€ respectivamente.\nO xoves día 1 ás 20:00 horas terá lugar o concerto de apertura a cargo de Alejo Amoedo que interpretará a súa versión pianística do pasodobre “Puenteareas” para dar paso logo ás actuacións da pianista Alba Gabriela Cracium, terceiro premio do grado elemental na pasada edición e elexida pola fundación como xoven promesa do piano en Ponteareas; seguida de Mateo Gil Sestelo, gañador do grado elemental tamén na pasada edición e Noreia Hermida, gañadora do primeiro premio no grado profesional no I Concurso de Piano Mestre Soutullo. O pasadobre “Carpio” nas mans de Estefanía Cereijo Omil será o encargado de pechar o acto de apertura do concurso nacional de piano Mestre Soutullo.\nO venres día 2 a partir das 18:00 horas os participantes do grado elemental amosarán a súa sensibilidade no piano interpretando unha peza de elección libre e a peza obrigatoria “Idealidad”, unha jota do album “En noche de luna” de Reveriano Soutullo.\nO sábado día 3 a partir das 18:00 horas os concursantes do grado profesional interpretarán unha mazurka e un fox trot de Soutullo e unha peza de libre elección.\nO domingo día 4 ás 19:00 horas os finalistas que determine o xurado volverán ao escenario para volver tocar as pezas libres e obrigatorias.\nNesta edición o xurado entregará unha mención especial á mellor interpretación da obra de Soutullo.\nHortensia Bautista convida a toda a cidadanía a desfrutar da música en calquera das catro xornadas desta edición, sendo posible a asistencia de público a calquera dos actos.\n← O Alcalde participou na Rede Española de Cidades Saudables\nA biblioteca convida a celebrar a festa do Samaín →


“A accesibilidade universal é un dereito humano, mais é unha realidade?” por Míriam Bermúdez |\nHome Opinión “A accesibilidade universal é un dereito humano, mais é unha realidade?” por Míriam Bermúdez\nUnha persoa con mobilidade reducida non ten opcións para transitar pola rúa Verxeles de Viveiro. Nin existe o suficiente número de prazas adaptadas para aparcar o seu vehículo preto do seu destino. Do mesmo xeito que unha persoa con alteracións visuais vai atopar dificultades para cruzar nun paso de peóns. Outras persoas atoparánse sen recursos para escoitar unha obra no Teatro Pastor Díaz se ten limitacións auditivas. Ou moitas dificultades para consultar a páxina web do concello se ten dificultades a nivel cognitivo. Páxina web que segue sen ser accesible a pesar de que o goberno votou en contra da moción do BNG porque “xa estaban niso” en febreiro deste ano.\nEstes son algúns exemplos de carencias na Accesibilidade no Concello de Viveiro. Basta con dar un paseo en cadeira de rodas, ou andador, para atoparse con infinidade de obstáculos como maceteiros, bolardos, sinais e farolas mal situados; beirarrúas estreitas ou co pavimento en mal estado, con vaos que son impracticables.\nUn longo etcétera que nos obriga a denunciar unha vez máis, a falta de planificación deste Goberno Municipal que se limita a xestionar sen perspectiva de futuro, e solucionando o día a día con parches sen ningún tipo de planificación. Unha falta de xestión e un desgoberno que obriga á oposición a presentar rogos en cada pleno para solucionar aspectos que teñen que ver coa accesibilidade, e obrigando tamén á veciñanza a ter que presentar no Concello escritos a título individual por cuestións que son de índole colectiva.\nA pesar de que as entidades locais están obrigadas pola lei de accesibilidade do ano 2000 a adaptar de xeito gradual as vías públicas, parques e espazos públicos, así como as instalacións de servizos e mobiliario urbano… que leva feito o goberno de María Loureiro durante os últimos anos? Ou o que é máis importante, que pensa facer o actual goberno de cara a un Viveiro accesible e inclusivo? Cal é o plan? Se a veciñanza de Viveiro non temos acceso a dito plan, é doado de entender, non existe ningún plan. Ou non é accesible e falariamos dunha carencia máis.\nA marca Viveiro Inclúe anunciaba a creación dunha plataforma cidadá de participación aberta e a creación dun equipo multidisciplinar para traballar pola accesibilidade. Por que non se puxo xa en marcha? Seguramente escoitaremos que é pola pandemia. Semella que esta é incompatible con todo, ata coa accesibilidade.\nNo BNG estamos comprometidos coa consecución dunha inclusión plena, tal como levamos no noso programa electoral. Por iso apostamos pola creación dun Plan de Accesibilidade Municipal que servirá como ferramenta de xestión. Un plan que non só servirá para ofrecer ás persoas con diversidade funcional os recursos para gozar dunha vida plena e en igualdade de oportunidades, senón que tamén beneficiará ás nosas persoas maiores, e en xeral, a toda a veciñanza. En definitiva: un plan que ofrecerá un Viveiro cómodo, moderno e inclusivo.


Liberado o núcleo de Symbian – Asociación Informática Amigus\nNova do 24 Outubro, 2009\n“Fai un tempo xa que Nokia prometerá que ía liberar Symbian. Isto xa empeza a ser unha realidade xa que como se indica dende o blog de Symbian, o núcleo do sistema operativo Symbian, Epling, foi liberado baixo a licenza EPL.\nEstá é unha proba do compromiso de Nokia coa comunidade do software libre. Ademais agora Symbian ten integrado un kit de probas, para axudar aos usuarios a iniciarse nel, e así poder axudar a desenvolver esta plataforma e os controladores.”…\n…”Con esta medida, Nokia quere darlle a posibilidade á comunidade de poder adaptar Symbian a todo tipo de dispositivos, como por exemplo os computadores portátiles. E deste xeito non limitar o seu uso ao eido da telefonía móbil.\nEsta é unha manobra da que xa avisara Nokia cando se fixo coas accións que controlaba de Symbian para convertela nunha fundación. Aínda que Nokia perdeu cartos e cota de mercado este trimestre, os teléfonos con Symbian seguen sendo unha parte moi importante do parque de dispositivos móbiles.”…\nPor que ensinar software libre á xente nova?


A plataforma ‘#euquedonacasa’ estrea no Rosal máis experimentos, manualidades e receitas - Telemariñas\nInicio Cultura / Ocio A plataforma ‘#euquedonacasa’ estrea no Rosal máis experimentos, manualidades e receitas\nA plataforma ‘#euquedonacasa’ estrea no Rosal máis experimentos, manualidades e receitas\nDende o Concello do Rosal siguen propoñendo actividades sinxelas e divertidas para pasar o tempo de confinamento en familia. A plataforma ‘#euquedonacasa’ estrea esta semana novas ideas coas que entreternos durante estes días, como novos experimentos con elementos que se poden atopar na casa e explicados paso a paso, como pode ser a ‘Chamarada cítrica’ ou ‘O vaso que ten sede’.\nDentro deste espazo interactivo tamén se poden atopar novas manualidades coas que decorar e xogar na casa, moitas delas feitas con materiais de refugallo, fomentando ademais da diversión en familia a xestión responsable dos residuos. Así, entre as novas propostas poden atoparse ideas para construír as pezas coas que xogar ao ‘Lixibol’, crear cubre-oveiras, facer unha ovella de Pascua, decorar unha camiseta ou mesmo facer divertidas figuras co cartón dos rolos de papel hixiénico.\nPara os amantes da cociña, ‘#euquedonacasa’ achega novas receitas saudables e sinxelas coas que os nenos e nenas poden comezar a dar os seus primeiros pasos no mundo da cociña, sempre coa supervisión dunha persoa adulta. Macarróns con queixo, cous-cous vexetal, tortiñas caseiras moi sinxelas… son algunhas das receitas que se poderán atopar neste apartado.\nE seguimos cos xogos colectivos e cooperativos. Continúa o xogo de fotografía ‘Desde a miña ventá’, que irá aglutinando neste espazo todas as fotos enviadas pola veciñanza xa publicadas nas redes sociais do Concello indicando en que zona ou barrio foi feita. As persoas interesadas en participar neste xogo poden seguir enviando as súas propostas ao correo electrónico euquedonacasa@concellodorosal.gal poñendo nome e apelidos, número de teléfono e localización onde foi tomada a imaxe. Dende o Concello queremos agradecer a grande acollida que tivo esta iniciativa e o gran número de fotografías recibidas dende o inicio do xogo.\nLembramos tamén que nesta plataforma pode atoparse ademais un recuncho de lectura no que se poderá desfrutar dos ‘Contos contados’ de KalandrakaTv, unha iniciativa posta en marcha por esta editorial para amenizar a corentena durante o estado de alarma e levar o amor pola literatura a todos os fogares a través de vídeos coa narración de contos tradicionais, ou acceder a GaliciaLe, unha plataforma de préstamo de libros, revistas, audiolibros e películas en formato electrónico das bibliotecas públicas galegas.\nEntre os contidos de #euquedonacasa están tamén as recomendacións feitas pola psicóloga rosaleira Andrea Iglesias para levar do mellor xeito este tempo de confinamento, consellos xerais ou destinados a familias coas que xestionar o malestar psicolóxico que pode xurdir tras unha corentena tan longa; recomendacións sobre reciclaxe e a xestión de residuos no día a día ou unha serie de guías de emprego vinculadas a organismos oficiais coas que resolver posibles dúbidas e problemas xurdidas durante o estado de alarma.\nTodos os rosaleiros poden contribuír a enriquecer esta plataforma municipal e interactiva achegando as súas ideas, suxestións ou inquedanzas a través do correo electrónico euquedonacasa@concellodorosal.gal.\nArtículo anteriorEl ejército participó en la desinfección de las residencias de mayores de O Val Miñor y O Baixo Miño\nArtículo siguienteLa duración del curso escolar se mantendrá hasta junio


MANIFESTACION POR EL CENTRO DE SALUD DE NAVIA\nCreado en Martes, 10 Enero 2017 11:15\nA Plataforma SOS Sanidade Pública, a Xunta de Persoal da Área sanitaria de Vigo e a A.VV. Novo Vigo, temos convocado unha MANIFESTACIÓN o mércores día 11 de xaneiro, ás 19:00 horas desde o número 18-20 da rúa As Teixugueiras até o Centro de Saúde de Navia.\nÉ moi importante a participación de tódalas familias, de toda a Veciñanza do noso Barrio, e de Vigo!! A situación puntual que afecta ao Centro de Saúde de Navia é un indicador do que está a suceder na Atención Primaria da Área de Vigo.\nA falta de persoal na Atención Primaria da Área sanitaria de Vigoé ben coñecida por todas e todos pois a sufrimos cando pedimos cita para acudir a unha consulta de medicina de familia, de enfermaría ou necesitamos fisioterapia. Esta situación agrávase aínda máis cando necesitamos acudir ás consultas de pediatría. As causas desta situación son os recortes de prazas e a mala planificación nas necesidades dos profesionais, no caso da pediatría, xunto cunha política de contratación so centrada no aforro económico.\nUtilizar tódolos recursos dispoñibles na actualidade no Centro de Saúde de Navia, para o que é preciso dotalo de máis persoal de medicina de familia, pediatría, de enfermería, matronas, fisioterapeutas, auxiliares, persoal de servizos xerais, etc. Este Centro ten unha importante lista de espera para cambiar de médico de familia e polas características da súa poboación precisa reforzar de xeito importante a Pediatría.\nCrear un Centro de Atención Primaria no Anexo II do H. Xeral que permita, ademais do traslado xa feito da rúa Bolivia, redistribuír tarxetas sanitarias dos Servizos de Atención Primaria da Dobrada e rúa Cuba e adscribir as do barrio de San Roque na contorna do Hospital Xeral.\nDedicar os Centros de Especialidades, tralo seu peche, á Atención Primaria para mellorar o espazo dispoñible no CS da Dobrada e para desconxestionar López Mora (que está en malas condicións) e Coia.


Pachi Vázquez: “O PSdeG renace con forza nos seus congresos para gañar a batalla á dereita"” - PSdeG-PSOE\nInicio Secretaría Xeral Pachi Vázquez: “O PSdeG renace con forza nos seus congresos para gañar a batalla á dereita"”\n02.06.2012 32641281A A Coruña, Pachi Vázquez 0\nO Secretario Xeral do PSdeG-PSOE clausurou o 2º Congreso Provincial dos socialistas coruñeses, que elixiron a Francisco Caamaño Secretario Xeral\nVázquez afirma que non responderá aos insultos aos que recorre Feijóo, nervoso porque logo de tres anos de goberno non ten balance de xestión que presentar\nO líder dos socialistas galegos esixe para NGB a mesma recapitalización con fondos públicos que para Bankia\nO Secretario Xeral do PSdeG-PSOE, Pachi Vázquez, clausurou o 2º Congreso Provincial dos socialistas coruñeses felicitando ao Secretario Xeral do PSdeG-PSOE da provincia da Coruña electo, Francisco Caamaño, e aos compañeiros que concurriron con el a esta elección, José Manuel Lage Tuñas e Valentín González Formoso.\n“Os socialistas galegos podemos estar orgullosos”, é a frase coa que resumiu a súa valoración do proceso congresual dos socialistas coruñeses.\n“Orgullosos das nosas ideas e do noso partido. Orgullosos de celebrar congresos, de presentar alternativas, de debatir e de apoiar unánimemente as decisións da maioría”, continuou o máximo dirixente dos socialistas galegos quen salientou que “esta é a forza do PSdeG, que renace hoxe aquí na Coruña, para gañarlle a batalla á dereita”.\nUnha dereita “na que poucos confían, porque nos está levando ao desastre”, aseverou. “Unha dereita que en vez de gobernar, insulta, que en vez de resolver os problemas, os agrava e que, en vez de defender á cidadanía, a somete”, dixo Vázquez en alusión á política exercida polos gobernos de Rajoy e Feijóo.\nMESMO TRATO PARA NGB QUE PARA BANKIA\nO Secretario Xeral do PsdeG-PSOE, Pachi Vázquez, ven de esixir para Novagalicia Banco o mesmo trato que para Bankia. “Quero para NGB a mesma recapitalización con fondos públicos” que para a entidade creada en torno á Caixa Madrid.\n“Espero que toda Galicia, as forzas políticas, os sindicatos, os empresarios e, especialmente, o Presidente da Xunta se comprometan a defender esta proposta”, requiriu a Núñez Feijóo, porque considera Vázquez que chegou o memento de “dicir se se está con Galicia e co seu Sisteman Financeiro, ou se está por outras opcións”.\nO PROBLEMA NON É O DÉFICIT, É FEIJÓO\nNoutro momento do seu discurso, o máximo dirixente dos socialistas Galegos acusou a Feijóo de non ter xestión nin balance de lexislatura que presentar. “O problema de Galicia non é o déficit. O problema é Feijóo”, aseverou o dirixente socialista en referencia ao modo xestionar a crise do presidente galego.\nO Secretario Xeral do PSdeG-PSOE considera que esta ausencia de balance lexislativo está a poñer “nervoso” ao Presidente galego, e o induce a “insultar” aos seus adversarios políticos. “Non vou responder aos insultos”, dixo aos delegados do Congreso provincial coruñés. Dirixiuse ao Xefe do Executivo galego para darlle un consello en forma de refrán: “É mellor librarse dos ditos que dos feitos”. Pachi Vázquez invitou a Feijóo a “que reflexione e que non busque simular un malestar para librarse dunha responsabilidade” porque a responsabilidade de todo o que pasa é únicamente súa.\nPara o Secretario Xeral do PSdeG-PSOE os problemas de Galicia “están moi claros” e adiantou as posibles solucións: Crecemento, para dinamizar unha economía en recesión; crear emprego, para combatir a taxa de paro máis alta da historia; financiamento, para as empresas e as familias e blindaxe da Sanidade e da Educación públicas.\nArtigo anterior\tReclaman a implicación política do presidente da Xunta na procura dunha solución aos afectados polas preferentes Artigo seguinte\tPachi Vázquez esixe a Feijóo que se sume ás comunidades que presentaron un recurso de inconstitucionalidade contra o decreto dos recortes na sanidade pública


Club Socio Galería Circular - Galería Circular\nPortada/Club Socio Galería Circular\nClub Socio Galería Circular\tinfo@luscofuscodesign.es\t2016-06-21T13:43:14+00:00\nCOMECE FACILMENTE A SÚA COLECCIÓN\nA nosa vocación é facer accesible, a calquera persoa, o coleccionismo de obra gráfica, a un prezo razoable e sustentable e sen que teña que desembolsar nun único pago o importe da súa compra.\nGalería Circular ofrécelle un sistema de cómodas cotas, dende 15 euros, que permitan a adquisición de obra gráfica e libros de artista. Dunha maneira fácil, e para todas as economías.\nOs socios gozarán dun desconto especial do 10% para as compras de obra nas exposicións temporais que se realicen en galería Circular.\nDesconto básico do 10% na adquisición de obras do fondo da nosa galería\nDesconto do 10% en servizos de enmarcación\nDesconto do 10% en compras en Impresionarteshop\nCompra con pago aprazado e sen intereses.\nPosibilidade de compra con pago aplazado e sen recargo de intereses.\nDesde o seu ingreso no club, o socio pode realizar a compra que desexe.\nSe satisfai polo menos o 60% do prezo da obra, co saldo dispoñible na súa conta de socio ou pagando en efectivo.\nO importe restante deberá ser satisfeito no prazo máximo de seis meses coas súas cotas mensuais. Mentres quede pendente algún pago de compras anteriores, as novas compras deberán abonarse en man.\nPara os socios de países non comunitarios, serán estudadas caso por caso.\nCompromisos dos SOCIOS\nOs socios comprométense cunha cota que eles fixen, a partir de 15 euros. En concepto de provisión de fondos para a adquisición de obra gráfica, libros de artista ou carteis. Esta cota estará domiciliada e deberase nos cinco primeiros días de cada mes.\nO compromiso do socio establécese por un ano renovable, aínda que poderá darse de baixa a partir do ano no momento que o solicite con dous meses de antelación. Todos os dereitos do socio manteranse por un ano a partir da baixa do mesmo, sempre que acumule unha antigüidade dun ano. O saldo acumulado utilizarase para a adquisición de obra, coas vantaxes do socio e con límite dun ano. En ningún caso realizarase o abono en metálico desta cantidade.\nBoletín de ahdesión\nSi, inscríbome como socio no Galería Circular por 1 ano e abonarei unha cota mensual . As cotas acumuladas son pagos a conta das miñas compras. Por iso non poderei solicitar a súa devolución.\nAo finalizar o ano, se non aviso con dous meses de antelación, renovo automaticamente o continuar como socio.\nEn caso de non querer renovar a subscrición, ao cursar baixa terei un prazo máximo de 12 meses para aplicar o meu saldo acumulado, na compra de obra do catálogo de Galería Circular. De non facelo perderei todos os meus dereitos.\nNome e Apelidos(*)\nTitular da conta (*)\nNúmero de conta, 20 díxitos(*)\nCota Mensual(*)(15€ mínimo)\nEn cumprimento co establecido na Lei Orgánica 15/1999, do 13 de decembro, de Protección de Datos de Carácter Persoal, informámolo de que os seus datos persoais quedarán incorporados en ficheiros responsabilidade de CIRCULAR GALERIA S.L. rexistrados na Axencia Española de Protección de Datos, coa finalidade de achegarlle información sobre novos produtos, promocións e demais novidades do seu interese; ao mesmo tempo, poderá beneficiarse de descontos nos produtos que adquira.\nEn todo caso, pode exercitar os dereitos de acceso, rectificación, cancelación e oposición dirixíndose á sede, sita en Rua Lobariñas 9 – Allariz (Ourense).\nRogámolo que no suposto de producirse algunha modificación nos seus datos persoais, nolo comuníque co fin de manter actualizados os mesmos.\nGalería Circular, Rúa Lobariñas 9\n© Galería Circular - Diseño Luis Domarco


O Ribadumia agarda poder xogar na Senra a eliminatoria de Copa contra o Cádiz | Noticias de Galicia | CRTVG\nPublicado o 16/11/2020 20:11\nEra un día importante para o Ribadumia, deses que se marcan no calendario, e a expectación non podía ser máis no Auditorio Municipal. Medios de comunicación, xogadores, corpo técnico, directiva e afeccionados do club seguían en pantalla xigante o sorteo. E como se se tratase do día da lotaría de Nadal, o Gordo non se fixo esperar. Na terceira bóla do bombo dos 10 modestos clubs clasificados na previa saía o nome do Ribadumia. E segundos despois o do seu rival.\nNon era o agardado Atlético ou Betis das quinielas, pero todo un histórico como o Cádiz visitará, se a Federación o permite, o campo da Senra.\nToño Serantes, presidente do Ribadumia: "A idea principal nosa pasa por xogar si ou si na Senra, máis alá do tema económico prima o sentimental. Se o Ribadumia gañou o dereito a xogar estar na primeira eliminatoria da Copa do Rei, o xusto sería que se xogue nas instalacións do Club Deportivo Ribadumia".\nPor primeira vez nos seus 61 anos de traxectoria, o conxunto arousán xogará a Copa do Rei. Será a partido único.\nLuis Carro, adestrador do Ribadumia: "A lóxica di que é case imposible, pero a outra intralóxica do fútbol tamén di que a partido único pode pasar calquera cousa, sexa o rival que sexa, e este formato de Copa hai moitas experiencias que o poden demostrar".\nA cita para historia do Ribadumia, o vindeiro 16 de decembro.\nMohamed VI asegura que respecta o cesamento do fogo no Sáhara Occidental, pero advirte de que responderá ás ameazas


Estribos: a súa historia, cal escoller e a posición do pé dereito | Noti Horses\nOs estribos son un dos elementos fundamentais para o piloto á hora de manter o equilibrio no cabalo. É unha peza esencial para a seguridade do piloto, o peso recae sobre ela.\nAsí, a elección dos estribos é esencial, así como a posición correcta do pé. Vexamos un pouco máis sobre todo.\nEn calquera das disciplinas de equitación, a posición do pé debe ser correcta Para manter o equilibrio, aquí intervén unha peza esencial: o estribo. Debes pisar e levar o estribo na punta do pé.\nCando un estribo está ben organizado, chega ata o óso do nocello e deixa a perna colgar libremente da cadeira. Aquí entra en xogo comprobar que as accións das que pende o estribo teñen unha lonxitude adecuada para o piloto.\nAlgo importante a ter en conta cos estribos é nunca os deixe colgados a menos que vaia a montar, xa que poden danar o cabalo golpear contra ela ou quedar atrapado en algo. O máis conveniente é llévaos atados deslizándoos cara arriba e pasando a acción entre eles para aseguralos.\n1 Os estribos co paso do tempo\n1.1 Como xurdiron os estribos?\n2 tipos de estribos\n2.1 Estribos clásicos ou ingleses\n2.2 De seguridade\n2.4 Curvo ou tipo gaiola\nOs estribos co paso do tempo\nCo paso dos anos, os estribos foron evolucionando na forma e nos materiais. Chegando a un punto onde os propios pilotos da competición, xunto cos principais fabricantes do mercado ecuestre, desenvolveron produtos onde puxeron todas as súas experiencias persoais e profesionais, aumentando a seguridade, o confort e a calidade.\nComo xurdiron os estribos?\nNalgún momento do Século IV da nosa era, foron deseñados e comezou a usarse en China unos soportes para o pé que facilitarán o apoio do piloto ao cabalo. Realizáronse en ferro fundido e tamén algúns en bronce e foron suspendido por correas.\nNon obstante, os estribos primitivos que tiñan forma de lazo son coñecidos e están representados na arte da India xa no século I a.C. Estes antecedentes dos estribos poderían ser moi frouxos e parecía que só se usaban para montar e, por outra banda, outros cuxa forma e representación suxiren que só se introducía o dedão gordo. Non obstante, non se sabe con certeza se estes elementos representados nas imaxes antigas da arte india eran realmente estribos.\nEste invento foise estendendo co paso do tempo. Temperar eran comúns no século V entre algúns pobos asiáticos, particularmente os ávaros, que os estendían.\nO primeiro Os estribos avarios eran pezas circulares aplanadas na parte inferior para apoiar mellor o pé. Tamén tiñan unha especie de lingua perforada na parte superior, onde estaba fixada á correa suspensión. Algúns eruditos afirman iso os estribos chegaron ao Oeste da man dos ávaros, cando estes no Século VI chegaron ao Imperio bizantino. Os francos pronto uníronse engadindo esta peza ás súas selas.\nMoita xente agradeceu os beneficios de usar os estribos. Este elemento, axudou ao xinete a ter un maior control do animal montar. Ademais, ao ser responsable de manter a estabilidade do piloto, proporcionou un maior precisión ao disparar frechas do cabalo e facilitou o uso de espadas ou outras armas. Polo tanto, este invento tamén foi unha mellora na guerra.\nA partir do século IX hai probas de numerosas representacións de estribos en Europa.\nNon é posible indicar que estribo é mellor xa que entran en xogo os gustos de cada un. Si, podemos dar algunhas recomendacións do que pensamos que debería ter un bo estribo.\nO importante á hora de escoller estribos é que proporcionar un apoio total ao pé, para que nada se mova para que o piloto non teña que preocuparse pola posición correcta do pé e centrarse na condución. Neste sentido en O ancho recomendado é de aproximadamente 1 cm a cada lado do pé. Cun estribo máis ancho o pé esvararía e cun máis estreito quedaría atrapado o pé en caso de caída, algo moi perigoso para o piloto.\nAdemais, hai que comprobar o ancho de que o a sola de goma está ben fixada xa que este elemento é o que evitará que o pé escorregue. Outra información importante é esa o seu deseño garante a solta do pé do piloto en caso de caída.\nOutro detalle interesante é o estribo ter peso, uns 3 kg. de xeito que no caso de seren liberados non se tiren en ningunha dirección como con eses estribos que pesan moi pouco. Así, o piloto pode recuperalos máis facilmente.\nVexamos agora os tipos de estribos que podemos atopar:\nEstribos clásicos ou ingleses\nSon os máis usados xa que o seu deseño é apto para case todas as disciplinas, agás as carreiras. Os estribos clásicos están feitos de aceiro inoxidable que incorporan tacos de goma.\nMercar - Non se atoparon produtos.\nEstes estribos incorporan no seu deseño unha goma atada no exterior para que en caso de caída o pé do piloto se solte de xeito rápido e sinxelo. Se se produce unha caída, esta goma soltarase ou romperá soltando o pé.\nMercar - Estribos de seguridade\nA súa característica é que o seu deseño fai que o talón sexa máis baixo que a punta do pé. Isto ocorre porque a ranura pola que pasa a ción está desprazada cara a dentro e as ramas do estribo inclínanse cara adiante.\nRama australiana simple ou ondulada\nA rama exterior do estribo é ondulada, evitando que o pé do piloto quede atrapado en caso de caída.\nCurvo ou tipo gaiola\nTeñen unha curvatura ou gaiola orientada cara adiante. Este tipo de estribo recoméndase a aqueles que adoitan levar demasiado o estribo.\nMercar - Estribo curvado\nCamiño completo ao artigo: Noti cabalos » caballos » Estribos: a súa historia, cal escoller e a posición correcta do pé


Novo carril bici en Lugo de máis de 15 quilómetros\nel mayo 29, 2018 Publicado por Redacción HGgTonline\nAcábase de presentar unha nova medida de mobilidade sostible, coa idea de transformar a Lugo nunha cidade do século XXI, trátase dun novo carril bici, que alcanza os 15,2 quilómetros de sendas ciclistas na cidade, ben mediante vías separadas ou zonas de coexistencia, fronte aos 1,54 quilómetros que existen ata o momento.\n"É un proxecto ambicioso, que busca converter a bici nun elemento normalizado da paisaxe de Lugo", subliñou a Alcaldesa de Lugo, Lara Méndez na presentación, na que tamén estivo presente o técnico municipal Miguel Ángel Negral. Así mesmo adiantou que dito proxecto foi redactado ademais en base ao Plan de Mobilidade e Espazo Público e ao Proxecto de Promoción da Bicicleta de Lugo, dous instrumentos cos que xa contaba o Concello.\nLara Méndez explicou que a nova rede ciclista foi deseñada cumprindo cinco principios:\n1- Cohesión: interna e con outras redes, como por exemplo os autobuses urbanos. Ademais da creación de sendas ciclistas, búsd facilitar tamén a intermodalidade entre bicicleta e transporte público, promovendo a sinerxia entre os dous modos de transporte.\n2- Rectitude: tanto en distancia como en tempo; xa que un dos principais motivos que desaniman a coller a bici é a pendente.\n3- Seguridade: viaria e saúde vial\n5- Atractivo da ruta\nAdemais, está definida con criterios de seguridade e comodidade, sempre tendo en conta este carril se implantará en rúas xa existentes.


Ana Pontón: Villar Mir non pode exercer de xefe colonial de Galiza - Novas - BNG - Bloque Nacionalista Galego\nAna Pontón: "Villar Mir non pode exercer de xefe colonial de Galiza"\n16 Dec 2016 ás 19:24\nferroatlantica villar-mir ana-ponton mini\nO BNG tilda de chantaxe que Ferroatlántica vincule a venda das minicentrais a investimentos dun suposto plan industrial\nA portavoz nacional do BNG, Ana Pontón, e o deputado pola Coruña Xosé Luís Rivas, participaron na concentración de apoio convocada polos traballadores e traballadoras de Ferroatlántica en Cee en contra da operación especulativa que planea a empresa para vender as centrais do Xallas segregando a explotación eléctrica da industrial, en contra do que establece a normativa en vigor.\nA esta operación de especulación, “súmase agora unha operación de chantaxe”, advirte Pontón, por parte de Juán Villar Mir, ao vincular o desenvolvemento dun suposto plan industrial e construción dunha fábrica de biomasa a venda das minicentrais.\nO BNG concorda co cadro de persoal e coa sentir maioritario da Comarca da Costa da Morte: Vender os saltos hidroeléctricos e desvinculalos da produción de ferroaleacións suporá o peche das plantas de Cee e Dumbria e a perda de 400 postos de traballo.\n“Desde o BNG imos defender o emprego na Costa da Morte e dicirlle ao señor Villar Mir que non pode facer de xefe colonial de Galiza”, salientou Pontón, quen tamén foi moi crítica co “silencio cómplice” do presidente da Xunta ao que pediu “que non rompa a unidade social e política sobre este asunto”.\nA Lei é clara e di que as centrais foron construídas precisamente para crear e garantir e emprego na Comarca, alegou Pontón, “e se hai unha débeda con Galiza é a que ten o señor Villar Mir que leva feito moita caixa explotando os recursos naturais deste país e agora nos di que ou especula ou nos chantaxea con non desenvolver un proxecto industrial na Costa da Morte. Non imos permitir que se xogue co futuro económico desta comarca e para iso non se poden nin segregar, nin vender as minicentrais do Xallas”, concluíu.


Josep Maria Soler - Wikipedia, a enciclopedia libre\n16 de nov. de 1943 (75 anos)\nColegio Santa Ana / UE Mataró\n9 veces (España)\nUE Mataró (1958-1966)\nPicadero JC (1966-1971)\nFC Barcelona (1971-1974)\nBreogán Lugo (1974–1975)\nBàsquet Manresa (1975-1976)\nUE Mataró (1976-1977)\nBàsquet Manresa (1977-1978)\nUE Mataró (1979-1981)\n1× Copa do Rei (1968)\nCB Breogán (1974-1985)\nJosep Maria Soler Vicens, nado o 16 de novembro de 1943 en Mataró, Barcelona, e un ex-xogador internacional e adestrador de baloncesto catalán que xogou durante a meirande parte da súa na Primeira División da Liga Española de Baloncesto. Internacional absoluto con España en 9 ocasións, estivo a piques de ser o primeiro xogador profesional do baloncesto español. O seu fillo, Jordi Soler, foi tamén xogador internacional de baloncesto. Cunha altura de 1,73 metros xogaba na posición de base.\nJosep Maria Soler comezou a súa carreira no mundo do baloncesto no Colexio Santa Ana do seu Mataró natal. Con quince anos, en idade xuvenil, é fichado pola canteira da UE Mataró. Dous anos despois, con dezasete, é subido ao primeiro equipo por Antoni Serra, famoso adestrador mataronés, xogando alí até o ano 1966, cando que ficha polo Picadero Jockey Club de Barcelona.\nO equipo barcelonés, a base de talonario, conseguiu formar un gran cadro de xogadores, plantando cara aos equipos máis importantes da primeira división, como o Real Madrid e o Barcelona. No equipo presidido por Joaquín Rodríguez coincide con José María Soro, Chus Codina, Lorenzo Alocén e Miguel Albanell, entre outros, conseguindo nos cinco anos que estivo unha Copa do Rei en 1968 contra o Joventut, ademais multitude de subcampionatos.\nEn 1971 ficha polo FC Barcelona, xogando no equipo culé até os trinta anos. Despois xogaría co CB Breogán, dandose a curiosa circunstancia de que no que ano que militou no equipo lucense, el seguía vivindo en Barcelona, desprazándose ata Lugo para xogar os partidos. O seu últimos ano en activo foron unha idas e vindas entre o Bàsquet Manresa e a UE Mataró, equipo onde finalizou a súa carreira sendo adestrador-xogador.\nUE Mataró (Adestrrador-xogador, 1979-1981)\nProfesionalismo[editar | editar a fonte]\nEn 1974, ano no que finalmente xogou no Breogán de Lugo, estivo a piques de converterse no primeiro xogador español en ser profesional, tras recibir unha oferta para xogar no Iberia Superstars, un equipo dunha liga europea profesional creada na época, a EPBL.\nJosep Maria Soler foi 9 veces internacional coa selección de baloncesto de España absoluta. O seu fillo, Jordi Soler, chegou ser tamén internacional en dúas ocasión xogando no mesmo posto que o seu pai.\n↑ Aquel trepidante estilo de Josep Maria Soler\n↑ 2,02,1 La enciclopedia de bolsillo de la Selección. Josep Maria y Jordi Soler\nTraído desde "https://gl.wikipedia.org/w/index.php?title=Josep_Maria_Soler&oldid=5015889"\nA última edición desta páxina foi o 18 de decembro de 2018 ás 14:27.


Don Jesús Figueroa Canosa, veciño de Xaviña, Descanse en Paz\nCreated: 05 Febreiro 2019 05 Febreiro 2019\nDecesos en Xaviña\nTerrible a xeira de decesos de persoas xoves que leva asolando a todo o Concello de Camariñas. Na mañán deste martes 5 de febreiro de 2019 recibíamos a triste noticia do falecemento de Don Jesús Figueroa Canosa aos seus tempranos 61 anos de idade despois de estar convalecente durante tantos anos na súa casa de Xaviña. O corpo sen vida de Jesús do Alegre, tal e como era cariñosamente coñecido en toda Xaviña está sendo velado no Tanatorio Municipal Irmáns Fernández Espín de Camariñas, dende onde sairá cara a Igrexa Parroquial de Santa María de Xaviña ás 15:45 da tarde deste mércores 6 de febreiro. Alí, no sagrado templo xaviñán, será celebrado o funeral de corpo presente pola alma de Don Jesús para, acto seguido realizarse o seu sepelio no Cemiterio Veciñal de Xaviña. Vaia dende esta redacción as nosas máis sinceiras condolencias a toda a familia e amigos de Don Jesús Figueroa Canosa. Descanse en Paz. ...\nMisa de cabodano de Gustavo Carril en Xaviña este sábado 26 de xaneiro\nCreated: 23 Xaneiro 2019 23 Xaneiro 2019\nCúmprense 12 meses exactos da traxedia que sacudíu á comunidade arxentina de Xaviña cando un 24 de xaneiro se producía a repentina morte do noso querido amigo Don Gustavo Carril aos seus 49 anos de idade. Falecía Gustavo, irmán de Manuel Carril, o coñecido empresario propietario xunto a súa esposa da tenda de electrodomésticos Master Carril de Xaviña, como dicíamos hai exactamente un ano e a súa familia quere recordalo na misa de cabodano que será celebrada na Igrexa Parroquial de Santa María de Xaviña. A ceremonia relixiosa celebrarase ás 17:00 horas deste sábado 26 de xaneiro de 2019 e a familia de Gustavo quere agradecer de antemán a asistencia ao cabodano de Gustavo Carril tráxicamente falecido hai un ano. A túa familia non te olvida, Descanse en Paz. ...\nCreated: 22 Xaneiro 2019 22 Xaneiro 2019\nEste mes de xaneiro de 2019 está resultando tráxico en todo o Concello de Camariñas. Non sabemos exactamente cantos dos nosos veciños tiveron a mala fortuna de falecer nestes primeiros días de ano, pero moito nos tememos que podemos estar a falar dun dos meses con máis mortes do últimos tempos. Especialmente sintomática a grave situación poblacional do noso querido lugar de Brañas Verdes que pouco a pouco se está a converter nunha aldea deserta onde non hai nacementos e as defiuncións se contan cada mes como un goteo incesante. A derradeira neste lugar producíase na tarde deste luns 21 de xaneiro de 2019 cando o querido veciño de Brañas Verdes Don Ernesto Tajes Mouzo deixaba este mundo aos seus 82 anos de idade. O corpo sen vida de Don Ernesto, moi coñecido en toda a parroquia de Xaviña, está sendo velado no Tanatorio de San Pedro da Ponte do Porto, dende onde sará cara a súa querida Igrexa de Santa María de Xaviña ás 16:00 horas da tarde deste martes 22 de xaneiro. Xa no sagrado templo xaviñán será celebrado o funeral de corpo presente pola alma de Don Ernesto para, acto seguido, ser realizado o seu sepelio no...\nDona María Carril Lema, veciña de Xaviña, Descanse en Paz\nCreated: 16 Xaneiro 2019 16 Xaneiro 2019\nContinúa o incesante goteo de traxicas noticias que asolan o concello nestes primeiros dias de ano. Na mañan deste 15 de xaneiro de 2019 a redacción de Camarinas.eu recibía a triste noticia da morte da querida veciña de Xaviña Dona María Carril Lema aos seus 80 anos de idade. Dona María de Valente, tal e como era cariñosamente coñecida en toda a parroquia xaviñana, está sendo velada no Tanatorio Municipal Irmáns Fernández Espín de Camariñas, dende onde sairá ás 15:45 cara a Igrexa Parroquial de Santa María de Xaviña para ser celebrado o seu funeral de corpo presente. Acto seguido procederase a realización do seu sepelio no Cemiterio Parroquial de Xaviña onde os restos mortais de Dona María do Calente terán merecido descanso eterno. Dende esta redacción queremos dar as nosas máis sinceiras condolencias a toda a familia e amigos de Dona María Carril Lema e ofrecerlles o noso abrazo como consolo nestes duros momentos que están a pasar. Descanse en Paz. ...\nCreated: 05 Xaneiro 2019 05 Xaneiro 2019\nNa mañán deste xélido sábado 5 de outubro, a redacción desta web era coñecedora da triste noticia da morte da querida veciña de Xaviña Dona Carmen Blanco Vigo aos seus 90 anos de idade. Señora Carmen da Pocha, tal e como era cariñosamente coñecida por toda a veciñanza de Xaviña, está sendo velada na sala 1 do Tanatorio Parroquial de San Pedro da Ponte do Porto, dende onde sairá cara a súa natal Igrexa de Santa María de Xaviña ás 16:00 horas deste domingo 6 de xaneiro de 2018. Acto seguido, e xa no sagrado templo xaviñán, celebrarase o funeral de corpo presente pola alma de Dona carmen para, acto seguido realizarse o sepelio desta querida veciña no Cemiterio de Santa María de Xaviña onde os seus restos terán merecido descanso eterno. Vaia dende esta redacción as nosas máis sinceiras condilencias a toda a familia e amigos de Dona Carmen Blanco Vigo. Descanse en Paz. ...\nVandalismo no Estadio de O Cotro\nIbra e Fatou no Programa Casamos\nO camariñán Duardo de Lisa protagonista do programa de TVE Jara y Sedal


» Limpeza da estrada Ermida – FrancosA Baña\n17th Xaneiro 2017 9:23 a.m.\nCésar Ramos Domínguez, en calidade de concelleiro de COMPROMISO POR GALICIA na actual corporación municipal.\nObservamos que a estrada que vai da Ermida ao lugar de Francos na parroquia de Suevos leva varios días en moi mal estado, cuberta totalmente de lama, tanto que dificulta enormemente a circulación de automóbiles (adxuntamos imaxes actuais).\nSabemos que é unha estrada moi concorrida e segundo nos contan veciños do lugar debido ás baixas temperaturas da mañá xa provocou que algún automóbil estivera a piques de saír da estrada .\nQue se busque unha solución a este problema canto antes e se execute unha actuación de limpeza do firme nesa estrada para facilitar a circulación pola mesma, así como tomar as medidas oportunas para que non volva estar nesa situación.\nA Baña, 17 de xaneiro de 2017\nErmida estradas mantemento seguridade viaria Suevos


PSdeG-PSOE:Gonzalo Caballero apela “á forza da ilusión e do compromiso” para frear o pacto do PP con Vox – Galicia 24 Horas\nPSdeG-PSOE:Gonzalo Caballero apela “á forza da ilusión e do compromiso” para frear o pacto do PP con Vox\nBy Redacción on 19 octubre, 2019 Comentarios desactivados en PSdeG-PSOE:\nGonzalo Caballero apela “á forza da ilusión e do compromiso” para frear o pacto do PP con Vox\nO secretario xeral do PSdeG, Gonzalo Caballero, protagonizou hoxe en Lugo un mitin de precampaña xunto co ministro de Fomento e secretario de Organización do PSOE, José Luis Ábalos; o presidente da Deputación, José Tomé, e a alcaldesa, Lara Méndez.\nAnte máis de medio millar de persoas, o líder dos socialistas galegos apelou “á forza da ilusión e do compromiso” para encher as urnas o 10 de novembro. “Non caiamos no discurso da dereita de que estamos cansos de votar. Se todos os días imos mercar o pan ou o xornal, temos que ir votar para impulsar unha maioría socialista”, recalcou.\nSobre todo, como sinalou Gonzalo Caballero, porque “as dereitas e a ultradereita, se suman, buscarán mecanismos para acadar o goberno”, co “risco de involución” que iso supón. “Se teñen os votos, pactarán”, incidiu, para evocar o que xa fixeron en Madrid, Andalucía ou Murcia.\nE, ao fío disto, o máximo dirixente do PSdeG advertiu de que “o PP non cambiou” dende o pasado mes de abril, por moito que agora tente aparecer situado na “centralidade política”. “O único cambio que houbo no PP foi que Pablo Casado deixou barba”, ironizou.\nPolo demais, evidenciou Gonzalo Caballero, o PP “pactará coa ultradereita machista e xenófoba, que rexeita o aborto e a lei de morte digna” alí onde lle dean as contas para facelo. “E un goberno do PP con Vox sería unha peste política para España e para Galicia”, alertou.\n“A LUGO VAILLE BEN CUN GOBERNO SOCIALISTA”\nFronte a isto, o secretario xeral do PSdeG destacou que os socialistas “construímos o mellor de España cun proxecto de país no que todos cabemos” e que se amosa tamén nesta cidade e nesta provincia.\n“A Lugo vaille ben cun goberno socialista”, aseverou Gonzalo Caballero, e contrastou este feito co “retroceso nos servizos públicos” que está levando adiante Feijóo. “Non o consentiremos”, deixou claro, para situar a defensa da sanidade pública como unha cuestión “clave” no próximo goberno progresista da Xunta.\nPor tanto, chamou a “traballar duro” para enfrontar “o reto” que temos por diante, de cara ao 10-N, “sen caer no desacougo”. “O impulso de todos é máis necesario que nunca”, concluíu o líder socialista.\nPola súa banda, o ministro fixo alusión á situación que se vive en Cataluña para anunciar “una respuesta constitucional y proporcional” por parte dun goberno que está actuando “con serenidad”. Todo iso, tras poñer en valor “la entrega y el sacrificio” das forzas e corpos de seguridade do Estado.\nEn relación con isto, Ábalos pediu ao resto de forzas políticas que estean do lado do goberno “con lealtad”, ao igual que fixo o PSOE cando estaba na oposición.\nEn paralelo, coa vista posta no 10 de novembro, chamou a ter en conta a importancia dos servizos públicos e a garantía de que mozos e empresas “puedan trazar un proyecto de futuro”. Neste escenario, “si queremos un gobierno de izquierdas”, engadiu, “solo hay una posibilidad”.\n“Es lo que nos jugamos el 10 de noviembre”, destacou o secretario de Organización do PSOE, crítico con que o PP preferise “bloquear” a investidura de Pedro Sánchez buscando un liderado da oposición que non tiña cos 66 deputados que acadou nas urnas o pasado mes de abril.\nFinalmente, puxo en valor a inversión do goberno de Pedro Sánchez en Galicia e, especificamente, en Lugo, por valor de case 60 millóns de euros. “Muchísimo más que con el PP”, recalcou, ao tempo que anunciou que Lugo estará conectado coa alta velocidade ferroviaria en 2021.\n“GOBERNO FORTE E ESTABLE”\nA encargada de abrir o acto foi a alcaldesa de Lugo, Lara Méndez, quen puxo o foco na importancia de acudir a votar o vindeiro 10 de novembro para situar a Pedro Sánchez á fronte dun goberno progresista “forte e estable”.\nDo mesmo xeito, o presidente da Deputación de Lugo, José Tomé, chamou a ter unha ampla mobilización nas eleccións xerais porque “somos a garantía de progreso e da igualdade” fronte “ás tres dereitas, que xa sabemos como as gastan”.\nGonzalo Caballero apela “á forza da ilusión e do compromiso” para frear o pacto do PP con Vox added by Redacción on 19 octubre, 2019


0 Comentarios Publicado por Xoán o 17/04/07 ás 01:16.\nLucía Regueiro Ana Santos Manu Fernández\nXabier Pan "Gari" Oswaldo Digón\nX.C. Mejuto Rodrigo Roel Uxío Losada\nEtiquetas: elenco, personaxes\n0 Comentarios Publicado por Xoán o 16/04/07 ás 17:09.\nComecei a facer teatro no grupo O Facho, unha agrupación cultural que tiña un grupo de teatro afeccionado moi coñecido. Era o ano 1983. Comecei indo polos ensaios, porque me gustaba o teatro, asistir ás representacións e creo que tamén me influíu o feito de que un irmán meu tamén actuara algunha vez. Como dicía ía polos ensaios e un día faltou un dos actores e pedíronme que pasara eu o papel. Aceptei, gustoulles, e na seguinte obra xa me incluíron no reparto. En O Facho fixen dúas representacións.\nContinuei en “Tespis” e despois duns anos comecei como profesional co grupo Teatro do Atlántico, chamado por Xulio Lago; alí coincidín cos actores máis coñecidos da escena galega como Vidal Bolaño, Miguel Pernas...\nAlá polos 90 pasei a facer moitas obras con Fernando Morán. Eran producións moi duras, sen subvención, nas que tiñamos que sufragar os gastos e incluso pedir préstamos. Unha das montaxes que lembro con máis agarimo é Pedro e o capitán de Mario Benedetti. Fixémola por encargo de Amnistía Internacional, e en especial lembro un pase no Mosteiro de Sobrado, que fixeramos porque dous monxes eran socios de Amnistía; pero foramos a onde foramos espertaba moito interese e fixemos moitas representacións para o que é habitual no teatro galego.\nDespois pasei a traballar de forma máis continuada con Espello Cóncavo e Teatro Galileo, e continúo.\nO meu sitio no teatro é ser actor, aínda non me vexo dirixindo. O que máis disfruto é o proceso de creación, como vas comprendendo o teu personaxe e evidentemente... representando.\nXabier Pan no catálogo da AAAG.\nEtiquetas: actor, elenco\n0 Comentarios Publicado por Xoán o 11/04/07 ás 15:14.\nSempre quixen ser actriz. Lembro que convencín a miña nai para que me levase a ver unha obra na que actuaba Lola Herrera, e que non me querían vender a entrada porque era moi nena; pero conseguino…e quedei fascinada. Eu quería “iso”. Sempre tiven esa fascinación por actuar.\nSon da Coruña. Empecei a facer teatro con 7 anos no colexio Alborada, cando puxeron esta actividade. Un detalle bonito é que con 9 anos fixen o papel protagonista do libro de Euloxio R. Ruibal Amor bufo.\nNo instituto de Elviña formei parte do grupo Sardiña. O que máis lembro é que o primeiro curso aínda non podía formar parte do grupo; entón falei cos compañeiros e con axuda de profesores montei unha obra. Co grupo Sardiña fixen moitas obras e representacións; tamén dirixín Unha rosa é unha rosa, e lémbroa con moito cariño. Sigo vinculada ao grupo e dirixín o ano pasado As Troianas. A experiencia cos compañeiros, disfrutar e descubrir é o mellor do teatro escolar; aínda que hoxe en día moitos rapaces están máis interesados en facerse famosos que no teatro.\nEstudei xornalismo, pero a realidade é que quería dedicarme ao teatro.\nO que quero ser é actriz.\nEtiquetas: actriz, elenco\n7 Comentarios Publicado por Xoán o ás 14:17.\nSabela é a filla pequena de Estrela e Xaquín.\nÉ un personaxe ambiguo, que está nunha idade en que aínda non é muller, pero tampouco é unha nena; na que os dous mundos coexisten: o infantil e o adulto, que xa se comeza a albiscar. Debido a isto os seus actos poden parecer irreverentes, crueis e ata, diriamos que perversos, pero, por outra banda é unha moza consciente da cruel realidade, aínda que a nega.\nNo contexto da obra é o personaxe que conleva unha carga máis poética.\n0 Comentarios Publicado por Xoán o 02/04/07 ás 13:04.\nComecei a miña andaina teatral no grupo Sardiña do instituto de Elviña. Estiven do 86 ao 93. Alí actuei en cinco obras, todas adaptacións de orixinais de Plauto. Tamén fun axudante de dirección entre os anos 92 e 93. Saín do instituto con máis de cen representacións ás costas, cifra máis ca respectable para os anos que tiña.\nDespois fun á universidade. Comecei Económicas na Coruña, pero os estudos eran algo secundario. Tanto era así, que ao saber que o teatro universitario estaba mellor en Santiago, decidín cambiar a matrícula para alá. E entrei na Aula de Teatro da Universidade de Santiago. Logo dirixín a Aula de Teatro do Campus de Ferrol, porque desde a Universidade había interese en que houbese un grupo de teatro alí.\nXa comezo como profesional como protagonista de Mario e Manfredo de Manuel Lourenzo, dirixida por el tamén, que xa me coñecía do grupo Sardiña e tamén porque fixera un curso de interpretación con el.\nDespois coñecín a Vidal Bolaño, co que traballei na compañía Teatro do aquí ao longo de nove anos aproximadamente, e do que podo dicir que foi a miña maior influencia ata o de agora, todo un mestre. No primeiro espectáculo apostou por facer un casting para actores universitarios. Tiven a tremenda sorte de ser seleccionado para aquela peza, e a partir dalí estiven en case todos os espectáculos que fixo nos seus últimos anos.\nTamén participei en tres obras do Centro Dramático Galego, dúas baixo a súa dirección.\nParalelamente puxen en marcha a miña primeira empresa persoal, Teatro da Bufarda, na que podía explotar outras dúas facetas que aínda non explorara, mais que sempre tivera gana de emprender: a dirección e mais a escritura. E así é que nestes anos, Teatro da Bufarda representou varios textos escritos e dirixidos por min, entre obras orixinais e adaptacións.\nNa actualidade, ademais de Zardigot, participo na serie da galega Valderrei, na que interpreto o papel de Carlos.


A sanidade pública de Vigo referencia na atención fisioterapeútica a enfermos de coronavirus - Vigo al minuto\nA sanidade pública de Vigo referencia na atención fisioterapeútica a enfermos de coronavirus\nO servizo de Rehabilitación do Complexo Hospitalario Universirtario de Vigo (Chuvi) ten deseñado un Protocolo de actuación para pacientes con Covid19 que establece a inmediata intervención dos fisioterapeutas cos pacientes ingresados nas Unidades de Críticos, co obxecto de axilizar a súa recuperación e reducir o tempo de estadía nestas Unidades.\nEste Protocolo, pioneiro en España, ten xerado moita expectación e interese entre os profesionais sanitarios, e xa está sendo emulado noutras unidades e servizos asistenciais do país e de Portugal.\n“Nestes momentos, o hospital Álvaro Cunqueiro é referencia estatal na atención fisioterapéutica aos pacientes críticos. Temos recibido moitas solicitudes para explicar este proxecto e expor a nosa experiencia, tanto de sociedades médicas, como a española de Neumología, como os Colexios profesionais de Madrid e Cataluña ou da Asociación Portuguesa de Fisioterapeutas”- explica un dos impulsores desta iniciativa, o fisioterapeuta especialista Ricardo Rodrigues.\nTerapia respiratoria e motora\nAsí, a intervención de fisioterapia se realiza entre as 24 e 48 horas do ingreso do paciente nas Unidades de Críticos, aos que se lles dispensa unha combinación de dúas terapias, a respiratoria e a motora. A respiratoria -efectuada a través dunhas manobras manuais moi especializadas de presión e descompresión das costas e pulmóns-, pretende a drenaxe das secrecións, habituais nos pacientes intubados, para así evitar as flemas, que poden xerar importantes complicacións respiratorias. A terapia motora ten por obxectivo recuperar a mobilidade e o mantemento da autonomía do paciente.\n“Os resultados son moi alentadores xa que temos demostrado que cando se inicia a mobilización de xeito precoz, estes pacientes evolucionan favorablemente moito máis rápido, de xeito que a súa estadía media nestas unidades redúcese en 2 días”, explica Ricardo Rodrigues.\nMedio cento de pacientes atendidos\nPolo de agora, os fisioterapeutas levan tratados a 47 pacientes con Covid19, 38 deles nas mesmas Unidades de críticos e 9 nas plantas de hospitalización. Ademais, á maioría dos críticos dados de alta, se lles continúa realizando fisioterapia unha vez ingresados en planta.\nSegundo explica Antonio Chamorro, coordinador da Unidade de Fisioterapia do Álvaro Cunqueiro, “estamos moi satisfeitos xa que grazas a estes tratamentos temos evitado complicacións asociadas a unha intubación prolongada, como as traqueotomías, ou as derivadas de perda de forza ou ton muscular. A maioría dos pacientes tratados poden saír camiñando destas Unidades, sendo máis rápido o retorno á súa vida laboral”.\nTense constatado que, en xeral, o 60% dos pacientes ingresados nas Unidade de Críticos, tras a alta non volven a traballar no primeiro ano; mentres que un 88% daqueles que recibiron fisioterapia durante as súas estadías nestas Unidades, poiden reincorporarse ao traballo no primeiro ano.\n“A posta en marcha desta iniciativa foi posible tras a reordenación dos efectivos de fisioterapia da área levada a cabo por mor da pandemia. Ao non ter actividade nos seus centros, os compañeiros do Meixoeiro e de atención primaria tiveron dispoñibilidade para incorporarse a esta atención. Así, contamos con 10 fisioterapeutas que desenvolven estas prestacións todos os días da semana, incluídos sábados e domingos“-asegura Chamorro.\nUn 2% dos galegos superou o coronavirus e agárdase un rebrote da enfermidade en xullo\nEl número de muertes diarias en España por coronavirus sube de las 200 por primera vez en cinco días


O informe do pactro mundial da ONU da CRTVG recolle as accións e avances da corporación respecto de cuestións como transparencia, accesibilidade, atención a colectivos con necesidades especiais e as campañas de responsabilidade social corporativa.\nMedios públicos Galicia ONU CRTVG RSC\ns accións de responsabilidade social corporativa, o diálogo coa audiencia, a renovación tecnolóxica para mellorar a accesibilidade, a transparencia, a atención á cidadanía ou a achega dunha programación aberta a todos, son algunhas das cuestións que se recollen cada ano no ‘Informe de progreso’ da CRTVG, o documento que mide as melloras e avances en materia de Responsabilidade Social Corporativa (RSC) da CRTVG de acordo cos principios do Pacto Mundial das Nacións Unidas, e que acaba de facerse público.\nA CRTVG é a canle pioneira en España en someterse a este control e elaborar este dossier. Este ‘Informe de progreso’ vai xa pola novena edición nos medios públicos galegos e está accesible na web das Nacións Unidas Global Compact e no Portal de Transparencia da CRTVG. Este amplo traballo detalla o compromiso da CRTVG cos dez principios básicos de conduta do Pacto Mundial da ONU, que atanguen os dereitos humanos, as normas laborais, o medio natural e a prevención e loita contra a corrupción.\nDesde 2017 a política de RSC da CRTVG está aliñada coa divulgación dos Obxectivos de Desenvolvemento Sostible da ONU e, en 2019, a CRTVG reforzou a súa política de RSC en liña coa misión e actividade do Pacto Mundial de Nacións Unidas en España. Fíxoo, en primeiro lugar, coa creación de novas campañas corporativas en apoio dos ODS. En 2019 realizáronse catro campañas baixo a nova denominación de #AcciónsG, que estiveron centradas na promoción do deporte inclusivo, en abril coa campaña #NonMiresXoga; na promoción das Letras Galegas, en maio; na sostibilidade do mar #NonHaiMarB, no mes de xuño, e, finalmente, cunha campaña, en outubro, dedicada ás mulleres que traballan polo desenvolvemento da Galicia rural. Paa a CRTVG é salientable o capítulo que resume a intensa colaboración co tecido social e cultural galego, en que a CRTVG xoga un papel de medio colaborador que permite potenciar a visibilidade de iniciativas públicas e privadas, pequenas e grandes, nas catro provincias. Certames, festivais, premios e campañas que achegan por outra parte os medios públicos á cidadanía.\nOutros aspectos como as normativas estritas nos procesos de contratación e compras e a relación co sector audiovisual galego; a promoción da igualdade de xénero, a formación interna, ou a aplicación da conciliación familiar e laboral recóllense tamén no documento. Este informe dá conta, por outra parte, dos procesos de control da xestión da corporación, internos e externos, en que hai que salientar a rendición de contas tanto no consello de administración, como diante do Parlamento de Galicia, ao que se acude mensualmente para responder ás cuestións formuladas polas formacións representadas no arco parlamentario. @mundiario


Artemis Corte Overwatch\nOverwatch Artems é un novo hack de GamePron.\nProba o noso incrible Overwatch Artemis Hack agora mesmo. Compra hoxe unha clave de produto de 1 día.\nNon adoita atoparse cunha ferramenta tan útil: compra hoxe unha clave de produto dunha semana.\nÁs veces só tes que comprometerte un pouco máis: compra hoxe unha clave de produto dun mes.\nAínda que Overwatch existe desde hai moitos anos, aínda estamos a desenvolver solucións modernas de hack para todos os nosos xogadores de Overwatch. As trampas tradicionais nin sequera rasparían por onde che pode levar o noso truco Artems Overwatch, así que non o perdas.\nOverwatch Artemis Hack Información\nOverwatch é un elemento básico na comunidade de xogos desde hai moitos anos e, se o xogaches no pasado, xa sabes por que é así. É un xogo cheo de acción que che poñerá a ti e aos teus amigos contra algunhas das competencias máis duras, especialmente se xogarás clasificado. Usar o noso Overwatch Artemis Hack non só é ideal, senón que tamén é moi sinxelo. Podes conseguir grandes cousas co noso Overwatch Artemis Hack habilitado. Todo o que tes que facer é acceder cunha clave de produto. Gaña máis usando Gamepron.\nOs hacks desta magnitude con todas as características adoitan ser difíciles de atopar, xa que incluímos Enemy ESP e unha gran paleta de cores para o noso Overwatch Wallhack. O Overwatch Aimbot presenta a configuración FOV Vector, así como a velocidade humanizada e o FOV ilimitado (entre outras opcións). Todas as funcións que precisa para prosperar están presentes.\nESP inimigo con información detallada\nPaleta de cores ESP\nConfiguración de Vector FOV\nAxuste de humanización / velocidade\nSelector de prioridade de destino\nTecla de obxectivo configurable e teclas dobres\nObxectivo amigable e inimigo\nSelector de script múltiple (para recargar e combos)\nGardar / cargar preajustes\nSobre Overwatch Artemis\nOverwatch é un título ao que moitos usuarios dedican a súa vida e por unha boa razón: o xogo ten un ritmo elevado e obrígache a traballar con compañeiros de equipo. Usar o noso Overwatch Artemis Hack é sinxelo e incluso podes optar por transmitir mentres usas esta ferramenta. O menú é exclusivo de Gamepron e podes facer axustes como queiras (xa que é interno e externo). Aínda que non recibe un spoofer HWID coa compra, ofrecemos un servizo de spoofer HWID adicional a un prezo razoable. Non podes usar o noso Overwatch Artemis Hack mentres xogas a pantalla completa e debes ter as proteccións desactivadas.\nPor que usar Overwatch Artemis sobre outros provedores?\nAlgunha vez preguntácheste como sería por fin botar man dun Overwatch Cheat fiable? O xogo xa está algo envellecido, pero aínda é máis popular que nunca, aínda que algúns provedores rexeitarán apoiar Overwatch Hacks, facémolo con orgullo. Todos os nosos Overwatch Hacks cumprirán os seus estándares con facilidade, xa que todas as funcións incluídas foron creadas pensando na calidade. Gamepron é o provedor de hackers número 1 en liña por unha boa razón e agora podes ver de que vai todo o buzz. Se estás farto de perder, podemos axudarche.\nCambiar a configuración personalizada de Overwatch Hack é sinxelo cando elixe mercar ferramentas de Gamepron. Todos os nosos Overwatch Hacks veñen equipados cun menú de xogo modernizado que che permite personalizar a túa experiencia con só uns poucos clics. Podes cambiar case todo o que queiras con respecto á configuración de Overwatch Hack, como a zona do corpo que desexas orientar ou incluso simplemente Aimbot Speed. A piratería intelixente é crucial para asegurarte de que non vas chamar a atención sobre ti mesmo e usar o noso menú no xogo fará que sexa unha brisa para todos os usuarios de Gamepron.\nA3. Menú exclusivo interno / externo\nApuntarás cunha precisión incrible debido a Artems Overwatch Aimbot e o Overwatch ESP incluído sempre te manterá alerta e informado. Se estás loitando por atopar éxito en Overwatch, esta é a ferramenta para ti.\nNon loites por saír adiante! Ten sempre unha vantaxe con GamePron.\nListo para Domina co noso Overwatch Artemis Hack?


IN606D - Axudas Doutoramento Industrial. - Sede Electrónica - Xunta de Galicia\nIN606D - Axudas Doutoramento Industrial.\nConvocatoria 2021 Prazo pechado: 06/10/2021 - 05/11/2021\n1. Esta orde establece as bases reguladoras e a convocatoria das axudas para o desenvolvemento de proxectos de doutoramento industrial, Programa de doutoramento industrial, da Vicepresidencia Segunda e Consellería de Economía, Empresa e Innovación, a través da Axencia Galega de Innovación e da Consellería de Cultura, Educación e Universidade, en réxime de publicidade, obxectividade e concorrencia competitiva, código de procedemento administrativo IN606D.\n2. As axudas concedidas ás empresas no marco da presente resolución axustaranse ao establecido no Regulamento (UE) 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas de minimis, en virtude de que o importe total das axudas de minimis concedidas por un Estado membro a unha única empresa non excederá os 200.000 euros durante calquera período de tres exercicios fiscais. Este límite máximo aplícase a todo o conxunto de axudas recibidas en concepto de minimis pola empresa, independentemente da forma en que se outorguen ou do obxectivo perseguido.\n3. Os organismos de investigación beneficiarios quedan obrigados a destinar a axuda recibida a usos relacionados con actividades non económicas e relativas a actuacións de I+D+i conforme o establecido no punto 2.1.1 do Marco comunitario sobre axudas estatais de investigación e desenvolvemento e innovación (2014/C 198/01).\n1. As axudas ás empresas e centros de innovación e tecnoloxía inclúen os seguintes conceptos:\na) O financiamento dun contrato predoutoral industrial dun máximo de tres anos de duración.\nb) Un complemento anual por axuda destinado ás empresas e centros de innovación e tecnoloxía para cubrir os gastos asociados á contratación e para o seguro durante o período de estadía.\nc) Unha axuda para cubrir outros gastos relacionados co desenvolvemento do proxecto de doutoramento industrial.\nd) Estadías de tres meses de duración no estranxeiro para que, de acordo co establecido no Real decreto 99/2011, do 28 de xaneiro, as persoas contratadas acaden a mención de doutora ou doutor internacional.\nAs estadías serán continuadas e terán que realizarse entre o 1 de xaneiro de 2023 e o 31 de outubro de 2023 e asegurar un grao de mobilidade e de internacionalización ao que non se puidese ter accedido por formación académica anterior ou por outros factores tales como residencia, país de orixe ou nacionalidade, e en ningún caso poderá ocasionar un atraso na finalización dos estudos de doutoramento.\n2. As axudas ás universidades estarán destinadas a cubrir os gastos relacionados co desenvolvemento do proxecto no ámbito da universidade.\na) As empresas e os centros de innovación e tecnoloxía con domicilio social ou centro de traballo en Galicia que desexen contratar investigadores ou investigadoras predoutorais para realizaren un proxecto de investigación industrial en colaboración cunha universidade do SUG que lles sirva como traballo de tese de doutoramento e sexa do seu interese.\nb) As universidades do SUG que desexen participar na execución dun proxecto de investigación industrial ou de desenvolvemento experimental que se desenvolva en colaboración cunha empresa ou centro de innovación e tecnoloxía con domicilio social ou centro de traballo en Galicia e asumir a dirección dunha tese de doutoramento asociada.\n2. Non poderán acceder á condición de beneficiarias as persoas ou entidades en que concorra algunha das prohibicións recollidas no artigo 10 da Lei 9/2007, nin tampouco as empresas en crise, nin aquelas que están suxeitas a unha orde de recuperación pendente tras unha decisión previa da Comisión Europea que teña declarado unha axuda ilegal e incompatible co mercado común.\n3. A axuda deberá ser solicitada conxuntamente por unha empresa ou centro de innovación e tecnoloxía de acordo cunha universidade e ambas deberán presentar o convenio ou acordo de colaboración asinado para desenvolver o proxecto de doutoramento industrial que contratará a doutoranda ou doutorando.\n4. Só poderá presentarse unha solicitude para cada proxecto dentro da convocatoria de doutoramento industrial.\n1. As empresas e centros de innovación e tecnoloxía beneficiarios deberán reunir os seguintes requisitos:\na) Propor un proxecto de doutoramento industrial para desenvolver.\nb) Propor unha persoa candidata para desenvolver a tese asociada ao proxecto de doutoramento industrial.\nc) Designar un responsable da supervisión da tese no marco da empresa e da realización do proxecto de doutoramento industrial correspondente. Por acordo entre as partes, este responsable poderá actuar como persoa directora adicional da tese no caso de cumprir os requirimentos establecidos pola normativa de doutoramento e correspondente e acordo expreso entre as partes.\nd) Proporcionarlle ao doutorando ou doutoranda contratado ou contratada o apoio necesario e facilitarlle a utilización dos medios, instrumentos ou equipos que resulten precisos para o normal desenvolvemento da súa actividade.\ne) Apoiar e facilitar a formación do doutorando ou doutoranda contratado ou contratada, garantindo o cumprimento de todas as actividades formativas exixidas polo programa de doutoramento.\nf) Facilitar a información e a formación necesarias en materia de prevención de riscos laborais para garantir a seguridade no traballo desenvolvido dentro das instalacións da empresa.\ng) Facilitar as accións de mobilidade (asistencia a congresos, seminarios, estadía nunha sede internacional da empresa ou grupo de investigación internacional) que o doutorando ou doutoranda realice ao longo do seu proxecto e que sexan preceptivos segundo a convocatoria de doutoramento industrial en vigor.\nh) Visar e validar a memoria xustificativa do proxecto que realice o doutorando ou doutoranda.\n2. As universidades do SUG beneficiarias deberán asumir os seguintes requisitos e obrigas:\na) Designar a persoa directora académica da tese no marco do programa de doutoramento correspondente, que deberá ser asignado pola comisión académica do programa de doutoramento cando o alumno/a se matricule, no caso de non estar matriculado.\nb) Validar a proposta de proxecto de doutoramento industrial.\nc) Proporcionarlle ao doutorando ou doutoranda o apoio necesario e facilitarlle os medios ou equipos que sexan necesarios para o desempeño normal da súa actividade.\nd) Supervisar con regularidade o desenvolvemento do proxecto de investigación e de tese doutoral, velando polo cumprimento das obrigas recollidas no Compromiso documental de supervisión, e pola calidade da tese de doutoramento.\ne) Facilitarlle ao doutorando ou doutoranda a realización da formación adicional e a participación na formación que organice a propia entidade.\n3. A persoa directora e o responsable empresarial propostos para a dirección da tese e do proxecto deberán ter vinculación laboral coa súa institución durante todo o tempo que dure o doutoramento industrial.\nOs requisitos correspondentes ás condicións de persoa directora académica e, de ser o caso, de persoal director adicional acreditaranse segundo o anexo IV.\n4. As persoas candidatas aos contratos de doutoramento industrial deben reunir os seguintes requisitos:\na) Ter nacionalidade dun Estado membro da Unión Europea. Non obstante, as persoas non comunitarias poderán ser candidatas á axuda, aínda que para formalizar o contrato deberán contar cos permisos necesarios de permanencia no país. O número máximo de axudas que se concedan a cidadáns non comunitarios é o que se indica no artigo 8 desta orde.\nb) Estar matriculadas nun programa oficial de doutoramento dunha universidade do SUG no curso 2021/22 acreditado pola escola de doutoramento correspondente.\nAsí mesmo, a matrícula debe renovarse anualmente no programa e cumprir cos prazos e requirimentos reflectidos no Compromiso documental de supervisión.\n1º. As persoas que na data de peche do prazo de presentación de solicitudes estean en posesión do título oficial dalgunha das especialidades recollidas no Real decreto 183/2008, do 8 de febreiro, polo que se determinan e se clasifican as especialidades en Ciencias da Saúde e se desenvolven determinados aspectos do sistema de formación sanitaria especializada.\n2º. As persoas candidatas que acrediten fidedignamente que estaban de baixa maternal ou que tiñan a cargo menores de 6 anos entre o 1 de xaneiro de 2014 e o 31 de decembro de 2016.\n5º. Contar no expediente académico cunha nota media igual ou superior a 7, ou a 6 para as titulacións da rama de Enxeñaría e Arquitectura, calculada segundo o indicado no artigo 10.5.3º.\n4. Non se admitirán como candidatas a ser destinatarias destes contratos persoas que estean en posesión do título de doutor nin persoas que fosen seleccionadas ou contratadas noutras convocatorias predoutorais da Xunta de Galicia.\nTeléfono: 981957012/ 981957000\nOrde do 15 de setembro de 2021, conxunta da Vicepresidencia Segunda e Consellería de Economía, Empresa e Innovación e da Consellería de Cultura, Educación e Universidade, pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas, Programa de doutoramentos industriais, e se convocan para o exercicio 2021 (DOG nº 192 del 5 de outubro de 2021).\nExtracto da Orde do 15 de setembro de 2021, conxunta da Vicepresidencia Segunda e Consellería de Economía, Empresa e Innovación e da Consellería de Cultura, Educación e Universidade, pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas, Programa de doutoramentos industriais, e se convocan para o exercicio 2021 (código de procedemento IN606D) (axudas para empresas) (DOG nº 192 do 5 de outubro de 2021).\nExtracto da Orde do 15 de setembro de 2021, conxunta da Vicepresidencia Segunda e Consellería de Economía, Empresa e Innovación e da Consellería de Cultura, Educación e Universidade, pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas, Programa de doutoramentos industriais, e se convocan para o exercicio 2021 (código de procedemento IN606D) (axudas para os centros de innovación e tecnoloxía e as universidades) (DOG nº 192 do 5 de outubro de 2021).\nCorrección de erros. Orde do 15 de setembro de 2021, conxunta da Vicepresidencia Segunda e Consellería de Economía, Empresa e Innovación e da Consellería de Cultura, Educación e Universidade, pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas, Programa de doutoramentos industriais, e se convocan para o exercicio 2021 (DOG nº 217 do 11 de novembro de 2021).\nResolución do 10 de decembro de 2021, conxunta da Vicepresidencia Segunda e Consellería de Economía, Empresa e Innovación e da Consellería de Cultura, Educación e Universidade, pola que se modifican os prazos para a anualidade 2021 establecidos nos artigos 17 e 18 da Orde do 15 de setembro de 2021 pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas, Programa de doutoramentos industriais, e convocan para o exercicio 2021 (DOG nº 238 do 14 de decembro de 2021).\nResolución do 17 de decembro de 2021, conxunta da Vicepresidencia Segunda e Consellería de Economía, Empresa e Innovación e da Consellería de Cultura, Educación e Universidade, pola que se adxudican as axudas da Orde do 15 de setembro de 2021 pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia en empresas e centros de innovación e tecnoloxía, Programa de doutoramentos industriais, e se procede á súa convocatoria para o exercicio 2021 (DOG nº 250 do 30 de decembro de 2021).\nO prazo de presentación de solicitudes será dun mes, que contará a partir do día seguinte ao de publicación desta orde no Diario Oficial de Galicia. Entenderase como último día do prazo o correspondente ao mesmo ordinal do día da publicación.\nPresentarase unha única solicitude por parte da empresa ou centro de innovación e tecnoloxía obrigatoriamente por medios electrónicos a través do formulario normalizado do anexo II.\n2. Cada persoa soamente poderá ser presentada como candidata por unha empresa ou centro de innovación e tecnoloxia con domicilio social ou centro de traballo en Galicia, sempre e cando cumpra os requisitos exixidos.\n3. Se opta á axuda para estadías, deberá indicar este aspecto e a zona a que pertence o país de destino da estadía no punto sinalado no formulario de solicitude (anexo II). Se non se indica a zona, considerarase que a persoa candidata non solicita a axuda para estadías.\n1. Documentación relativa ao proxecto de investigación de doutoramento industrial.\n• Memoria técnica do proxecto de investigación que se vai realizar, cunha extensión máxima de 10.000 palabras, en que consten especificamente, polo menos, os seguintes aspectos:\nResponsabilidades e tarefas dos beneficiarios.\n• Memoria xustificativa do valor singular e impacto do proxecto sobre a I+D da empresa (máximo 1.500 palabras).\n• Memoria xustificativa dos obxectivos e criterios metodolóxicos que achegan ao proxecto un avance de coñecemento suficientemente xustificado para dar lugar a unha tese doutoral para os efectos de optar á mención de doutoramento industrial (máximo 1.500 palabras).\n• Memoria xustificativa da adecuación do proxecto de investigación ás liñas estratéxicas da RIS3 definidas no anexo I desta orde (máximo 1.000 palabras).\n2. Declaración de compromiso asinado entre a empresa ou centro de innovación e tecnoloxía e a universidade de achegar o convenio de colaboración asinado entre a empresa ou centro de innovación e tecnoloxía e a universidade, conforme o establecido no artigo 4.3 da presente convocatoria.\n3. Documentación relativa á empresa ou centro de innovación e tecnoloxía.\nMemoria curricular da súa experiencia en investigación colaborativa e competencia para o desenvolvemento do proxecto proposto a partir da acreditación dalgún dos seguintes requisitos, con indicación da referencia (código de procedemento, número de expediente, título de proxecto ou contrato, tipo de participación e/ou socios) que permita identificar a axuda ou actividade específica:\n– Ter experiencia na execución de proxectos de I+D colaborativos (Interconecta...) ou en contratos de I+D Universidade-Empresa.\n4. Documentación relativa á universidade.\na) Indicación do grupo a que pertence a persoa designada para dirixir ou codirixir a tese e convocatoria da Consellería de Cultura, Educación e Universidade pola que se acredite a súa cualificación no marco do Programa de consolidación e estruturación de unidades de investigación competitivas e outras accións de fomento nas universidades do SUG.\n5. Documentación relativa ao persoal candidato doutorando.\na) Anexo III. Declaración asinada pola persoa candidata doutoranda industrial a ser destinataria da axuda en que conste:\n– Que non foi seleccionada ou contratada con cargo a outras convocatorias predoutorais da Xunta de Galicia.\n– Que non ten o título de doutor ou doutora.\nc) Certificación da universidade en que está matriculada a persoa candidata, asinada pola persoa titular da vicerreitoría competente en materia de investigación ou persoa en quen delegue, conforme o modelo normalizado do anexo V, na cal se fagan constar os seguintes aspectos:\n1º. Programa de doutoramento en que está matriculada a persoa candidata no curso 2021/22.\n– No caso de ensinanzas conducentes á obtención do título de graduada ou graduado de menos de 300 créditos, diplomada ou diplomado, enxeñeira técnica ou enxeñeiro técnico, arquitecta técnica ou arquitecto técnico e mestra ou mestre, a nota media realizarase tendo en conta estes estudos máis a totalidade dos créditos superados no máster ou equivalente. Débense ter completado polo menos 300 créditos no conxunto dos estudos universitarios de grao ou primeiro ciclo e de máster ou equivalente. O cálculo realizarase de acordo coa seguinte fórmula:\n– A nota media do expediente académico para títulos obtidos en sistemas universitarios estranxeiros debe calcularse de acordo co disposto na Resolución do 18 de setembro de 2017, da Secretaría Xeral de Universidades do Ministerio de Ciencia e Innovación, pola que se actualiza a relación de escalas de cualificación dos estudos ou títulos universitarios estranxeiros e as equivalencias ao sistema de calificación das universidades españolas, publicadas polas resolucións do 21 de marzo de 2016 e do 20 de xuño de 2016. A información pode consultarse na seguinte ligazón:\nA persoa candidata terá que tramitar a declaración de equivalencia da nota media de acordo con este procedemento e achegarlla á universidade en que está matriculada no programa de doutoramento para o cálculo da nota con que se concorre á convocatoria. A verificación da declaración de equivalencia correspóndelle á universidade, que deberá revisar que os datos consignados nela coinciden cos do certificado presentado para darlle validez a esta, polo que só será válida se está acompañada do certificado académico oficial orixinal, ou fotocopia compulsada e, se é o caso, da tradución correspondente.\nEn todos os casos, a nota con que se concorre á convocatoria ten que estar adecuada ao Real decreto 1125/2003, do 5 de setembro, e tendo en conta os criterios sinalados no Protocolo de colaboración subscrito entre a Consellería de Cultura, Educación e Universidade e as tres universidades galegas para a valoración de expedientes académicos.\nd) Documentación que acredite os supostos de excepcionalidade previstos no artigo 5 sobre as datas de finalización dos estudos, se é o caso, incluído o certificado que acredite o grao de discapacidade da persoa candidata se non está expedido pola Xunta de Galicia.\nf) Certificación da matrícula que na fase de solicitude poderá ser a tempo parcial, pero deberá estar formalizada necesariamente a tempo completo antes da sinatura do contrato nun programa de doutoramento asinada pola persoa titular da vicerreitoría competente en materia de investigación ou persoa en quen delegue, e na cal se faga constar o programa de doutoramento en que está matriculada no curso 2021/22.\ng) Certificado do nivel de coñecemento dunha lingua estranxeira en que figure expresamente o nivel alcanzado de acordo co Marco común europeo de referencia para as linguas.\nh) Certificado da persoa candidata de ter desfrutado dunha bolsa ou prácticas en empresa ou centro de innovación e tecnolóxico.\n6. A documentación complementaria deberá presentarse electronicamente. Se algunha das persoas interesadas presenta a documentación complementaria presencialmente, será requirida para que a emende a través da súa presentación electrónica. Para estes efectos, considerarase como data de presentación aquela en que fose realizada a emenda.\n8. No caso de ter solicitado a axuda para estadía, antes do 31 de outubro de 2022 ou no prazo dun mes desde a data de comezo dos contratos no caso das persoas que acceden a través da lista de espera, a entidade beneficiaria deberá remitirlle á Gain e á SXU a seguinte documentación:\nAntes do inicio do período de estadía, a Gain e a SXU publicarán nas súas páxinas web a relación de persoas que desfrutarán de estadía, con indicación da entidade contratante, o país e a zona de destino.\n1. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas, agás que os beneficiarios se opoñan á súa consulta:\nc) DNI ou NIE da persoa candidata á axuda.\nk) Certificado de discapacidade da persoa candidata. Este servizo só se consultará no caso de que as circunstancias lle sexan de aplicación.


Acuña acusa ao PP de aprobar unha Lei do Deporte pobre e inútil, limitada ao deporte federado e á sanción da dopaxe - PSdeG-PSOE\nInicio Parlamento de Galicia Acuña acusa ao PP de aprobar unha Lei do Deporte pobre e inútil, limitada ao deporte federado e á sanción da dopaxe\n27.03.2012 32641281A Carmen Acuña, Lei do Deporte 0\nA parlamentaria socialista, Carmen Acuña, considera que o proxecto de Lei do Deporte, debatido hoxe en Pleno e aprobado pola maioría popular, “chega tarde e nace mal, non conta co consenso preciso e representa un novo fracaso, un quero e non podo” do Goberno galego.\nA portavoz de Deportes do Grupo Socialista reprochou ao conselleiro de Presidencia, Alfonso Rueda, “conselleiro do ramo, que, como seguro que coñece o texto, non lle parece interesante”.\nAcuña lamentou que, partindo da idea común da necesaria reforma da lei de 1997, se perda a oportunidade que estableza un marco adecuado para o deporte en toda a súa extensión, útil e suficiente, de interese público e que atendera tamén á actividade física. Acusa aos populares de “eliminar dun plumazo” a actividade física, deixando esta lei reducida a “un mero regulamento do deporte federado cun amplo réxime sancionador para controlar e reprimir a dopaxe e a violencia”.\nOs socialistas “queríamos unha lei comprometida”, insistiu. Unha lei moderna que recollera as necesidades presentes e futuras, que enmarcara e amparara aos axentes do deporte, profesionais, deportistas e tecido asociativo. Unha lei que, dadas as circunstancias económicas, “contemplara a as oportunidades do deporte galego como xerador de riqueza, como xerador de emprego, como xerador de turismo, aliándose ao noso medio natural”, dixo.\nAcuña defendeu a proposta socialista dunha lei que contemplara os verdadeiros “piares do deporte: o deporte de base e o deporte escolar”. “Acaso non se trataba de garantir o deporte para toda a cidadanía?”, inquiriu a deputada socialista ao Grupo Popular, ao que recriminou que, en campaña electoral e nos discursos do presidente Feijóo falaran do deporte para toda a vida. A parlamentaria ourensá recriminou aos populares de falar unha cousa pero logo lexislan outra e demostraron que o único que lles interesa é o deporte federado.\nEn Galicia, insistiu Carmen Acuña, “non queremos nin podemos renunciar a converter o deporte nun novo dereito achegándoo a toda a cidadanía”.\nO PP “impediu que ese consenso se lograra” rexeitando emendas socialistas relativas a garantir a participación da muller en todos os ámbitos da práctica deportiva e a igualdade non méritos e recoñecementos. Fomentar unha axeitada protección dos deportistas a través do sistema sanitario público e dos sistemas de proteccións social mutualista; ou a que se trataba de recoller a protección dos profesionais “os grandes esquecidos deste texto”, para os que os socialistas pedían a esixencia de cualificación específica e axeitada para os profesionais responsables das actividades físicas e deportivas acorde co grao de complexidade das súas funcións e tarefas, así como a elaboración dun rexistro de profesionais.\nAcuña rematou insistindo en que o PP acabou aprobando en solitario un texto sen incorporar as achegas desde o mundo do deporte galego, que non contempla a actividade física, nin os piares do deporte, o escolar e o de base, que non contempla aos profesionais e nin sequera recolle o tecido asociativo tal e como é na realidade. En definitiva, un proxecto de lei “pobre, inconexo e inútil, que non serve para o conxunto do deporte galego”.\nArtigo anterior\tOs socialistas rexeitan a Lei de Consumo porque “é inviable e escasamente operativa” Artigo seguinte\tMéndez Romeu reclama “menos ocorrencias e mais concreción” nos procesos de fusión de concellos


Deporte, ocio e solidariedade no Desafío Boot Camp – A Movida\nDeporte, ocio e solidariedade no Desafío Boot Camp\nPosted on 4 Setembro, 2018 by Redacción\nVolve a Boot Camp co claro obxectivo de converterse no maior evento de deporte e ocio do noroeste peninsular, que este ano contará, ademais da clásica carreira de obstáculos, con basket 3×3, zona acuática, paintball, música, actividades infantís e outro tipo de accións paralelas e solidarias. Espera duplicar o número de participantes e de público da edición pasada.\nUn participante nun dos obstáculos da proba do ano pasado | Belén Fernández\nO Desafío Boot Camp terá lugar na praia de Samil entre os días 12 e 14 de outubro, e nel daranse cita tanto atletas profesionais como participantes amateur. Nesta proba haberá 3 categorías diferentes: élite, para profesionais, puntuable no campeonato de España e clasificatoria para o europeo; popular, tanto individual como en equipos; e kids, dividida en franxas de idade. Tes ata o 9 de outubro para inscribirte pinchando neste enlace. Ademais os seguidores de A Movida poden beneficiarse dun desconto de 5€ na inscripción introducindo o código AMOVIDA.\nAdemais desta carreira, de 33 obstáculos naturais e artificiais e 7 km de lonxitude, haberá outras actividades deportivas como o basket urbano 3×3, no que competirán os días 13 e 14 máis de 40 equipos. Na zona acuática poderase practicar pádel surf, iniciarse no surf ou dar un paseo pola ría nunha moto de auga. Outras das actividades para convertir Samil nun gran centro deportivo serán as de zumba, ioga ou fitness, nas que participarán moitos centros e ximnasios da cidade.\nPara nenos/as e adolescentes haberá actividades tan divertidas como o paintball ou o I Campionato de Bottle Flip, no que máis de 600 rapazas e rapaces competirán neste famoso xogo de lanzar unha botella e conseguir deixala de pé. Para os máis cativos haberá obradoiros os tres días de pinta caras, linguaxe de signos e taller RCP de primeiros auxilios.\nO Boot Camp tamén terá unha vertente solidaria e medioambiental a través da campaña Reforesta, que pretende prantar máis de 1000 árbores nas zonas queimadas de Coruxo no 2017. Mediante unha recollida de tapóns de plástico doaranse cantidades á asociación Bicos de Papel. Por último, tamén busca que o impacto na praia sexa o menor posible, e por iso se realizarán recollidas de residuos e plásticos para deixar o terreo igual ou mellor que antes da proba.\nactividades acuaticas bottle flip deporte Desafío Boot Camp fitness foodtracks ioga Música obstáculos paintball Samil zumba


Guía útil para romper co teu móbil (e deixar de torturarte como o millennial que es) – disquecool\nPor Natalia Dasilva Tecnoloxía 11/03/2019\nQue levante a man quen aguante media hora dunha película ou quince minutos de lectura sen mirar de esguello a pantalla do móbil. Cric, cric, cric… escoitas iso? É o Pepiño Grilo que habita as nosas conciencias para espertar o remordemento (o terror psicolóxico sempre funciona cos lectores millennials). Pois ben, xa basta de queixarse! Hai que pasar á acción porque, como dixo o profeta Mr. Wonderful, «quen quere facer algo atopa un medio, quen non quere facer nada atopa unha escusa».\nA xornalista e divulgadora científica estadounidense Catherine Price publicou en febreiro de 2018 un libro titulado How to Break Up with Your Phone: The 30-Day Plan to Take Back Your Life, no que dá consellos prácticos para reducir a dependencia do móbil. Price explicou que decidiu romper co seu teléfono un día cando estaba a dar de mamar á súa filla e se decatou de que a pequena a miraba con atención mentres ela revisaba un catálogo de picaportes da época vitoriana en eBay. O sentimento de culpa, unha vez máis, obrou o milagre.\nA obra de Price volveu á actualidade hai un par de semanas. O motivo é que o New York Times publicou unha crónica na que un dos seus reporteiros describe a súa experiencia de detox dixital guiada por Price, á que alcumou (non sabemos se con moito acerto) a «Marie Kondo dos cerebros». Pero en que consiste esa estratexia? E, o máis importante, funciona? A resposta á segunda cuestión é doada: funciona se segues os pasos que se indican, nin máis nin menos.\n1. Admite que o problema é teu, non do móbil\nA autora insiste en que o teléfono é unha ferramenta útil que nos permite estar conectados con amigos e familiares, traballar a distancia e pedir a cea a domicilio, entre outras moitas cousas. Estes usos son positivos, polo que hai que respectalos á hora de fixar metas realistas. Hai días nos que temos a tentación de tirar o móbil pola ventá e lembramos con nostalxia as bondades do mundo preWhatsapp, preJustEat, preInstagram e pretodo. MAL, MOI MAL!!!!! O teléfono non ten a culpa do uso que ti fagas del.\nÉ certo que as pantallas crean adicción e que podes sentirte como un extraterrestre se non estás postísima nos últimos virais e caralladas varias como tirar unha rebanda de queixo á cara dun bebé, pero hai algo fermosísimo que distingue o ser humano: a vontade. A próxima vez que pases media hora en Instagram cando só querías responder un whatsapp, pensa que esa acción non depende do teléfono, senón de ti.\nEXERCICIO: Antes de culpar a Mark Zuckerberg e a toda Silicon Valley das horas de vida desperdiciadas mirando stories de influencers que nin sequera admiras, abre a ventá e grita con todas as túas forzas: «Son un ser humano con vontade!!» Restablecer as relacións cos veciños que pensan que toleaches converterase na túa prioridade, polo que previsiblemente pasarás menos horas co móbil.\nUnidos na diversidade. Foto: Rawpixel Ltd\n2. Planifica tempo lonxe do móbil\nOutro dos consellos de Price é o de dispor o teu tempo para facer cousas que non impliquen ter o teléfono na man. É dicir: planifica, planifica e planifica. Queres ler máis? Pon un libro na habitación e unha alarma (no móbil!) para recordar que a partir das 11 é tempo de lectura. Queres cociñar? Elixe a receita que máis che guste, compra os ingredientes e fixa un día para preparala. Clases de pintura, ximnasio, poda de bonsais… fai o que che dea a gana! Pero faino. Pensar o noso tempo libre en termos como «un día destes…» ou «igual a semana que vén…» ou angustiarnos porque «hai demasiadas cousas que facer e non sei por onde empezar» (unha escusa moi millennial) contribúen a que nos inclinemos pola opción máis cómoda, que é a de coller o móbil para despois lamentalo. Cando esteamos a facer calquera destas actividades, é importante deixar o teléfono de lado polo menos unha hora.\nEXERCICIO: Segundo o estudo Digital in 2019, realizado por We Are Social e Hootsuite, en España pasamos de media cinco horas e 18 minutos ao día conectados a Internet (páx. 19). Isto equivale a 318 minutos diarios.Guerra e Paz, eses catro tomos encadernados en pel que hai na casa dos teus pais e que sempre dixeches que querías ler, ten 1.900 páxinas. A unha páxina por minuto, podes rematar esta novela cumio da literatura universal en algo menos de seis días. Querer é poder.\n3. Practica separacións de proba\nPrice tamén propón usar de protector de pantalla mensaxes que apelen á nosa conciencia antes de desbloquear o teléfono. Son preguntas tipo «a que queres prestar atención?» ou «para que? por que agora? que máis?», que farán que o penses dúas veces antes de abrir ese vídeo adorable pero que non vai aportar ABSOLUTAMENTE NADA á túa vida. Outro dos consellos da gurú é o de practicar «separacións de proba», é dicir, facer as pequenas actividades do día a día sen o móbil. Falamos de dar un paseo, comprar o pan ou sacar o lixo. A autora argumenta que tropezar de continuo con zombies que non levantan a cabeza do teléfono axudaranos a ver as cousas con perspectiva.\nA tecnoloxía ben usada tamén pode servir para desintoxicarte. Hai unha morea de aplicacións, como Moment ou Quality Time, que miden o tempo que pasas diante da pantalla ou que che permiten bloquear o acceso a determinadas apps cando precisas un descanso. Se es usuario de iPhone, tes á túa disposición o modo «non molestar ao conducir», deseñado para mandar respostas automatizadas ás persoas que intentan contactar contigo mentres estás ao volante, pero que podes activar cando ti queiras. Lilspace tamén ofrece este servizo para Android.\n4. Pensa na morte\nPor último, se nada do anterior funciona, Catherine Price aconséllanos que adoptemos unha postura radical: A MORTE. A ver, non está a falar de suicidio, senón de pensar en cantas persoas a piques de falecer din: «o que de verdade botarei de menos deste mundo son os fíos de Twitter sobre os chalecos na manifa de Colón» ou «quen me dera volver atrás para pasar máis horas en Facebook». A resposta debería espertar o teu sentido de culpabilidade de forma inmediata.\nSe despois de facer todo isto sentes que aínda é máis forte ca ti, para que resistirse? Acepta as cousas como veñen, pega o teléfono á man dereita con loctite e a desfrutar dese amigo inseparable! Xa non perderás tempo a buscalo no bolso ou nos petos porque estará contigo desde a mañá ata a noite para darche o cariño e a comprensión que os demais humanos che negan.\nadicción ao móbildetox dixitalFOMOSmartphone\nAnteriorProfesións do século XXI: este hotel ofrece nanny para Instagram\nSeguinteVan os smartphones encartables ser a nova obsesión techie?